Ιστορικότητα του Ιησού

"Ο Χριστός φέρων τον Σταυρόν," [[Δομήνικος Θεοτοκόπουλος]], 1580, [[Μητροπολιτικό Μουσείο Τέχνης (Νέα Υόρκη)|Μητροπολιτικό Μουσείο Τέχνης,]] Νέα Υόρκη.

Η Ιστορικότητα του Ιησού αφορά στην αναζήτηση, μελέτη και ανάλυση ιστορικών στοιχείων ώστε να εξακριβωθεί ότι ο Ιησούς Χριστός υπήρξε ως ιστορικό πρόσωπο και να επιβεβαιωθούν ως ιστορικά γεγονότα τα περιστατικά που αναφέρονται στα Ευαγγέλια (ευαγγελικές αφηγήσεις).

Η σχετική έρευνα επιχειρεί να συγκροτήσει τα ιστορικά στοιχεία της ζωής και της διδασκαλίας του Ιησού. Ενώ η θεωρία του «Μύθου του Ιησού» προτείνει ότι ο Ιησούς Χριστός δεν υπήρξε ποτέ, οι περισσότεροι μελετητές δέχονται ότι υπήρξε ο άνθρωπος Ιησούς. Αν και η ιστορική αξιοπιστία των ευαγγελικών αφηγήσεων είναι αντικείμενο αντιπαράθεσης, οι μελετητές συμφωνούν «σχεδόν καθολικά» σε δύο γεγονότα, ότι ο Ιησούς Χριστός βαπτίστηκε από τον Ιωάννη τον Βαπτιστή και σταυρώθηκε με διαταγή του Ρωμαίου επάρχου Πόντιου Πιλάτου. Στα γεγονότα που αμφισβητούνται περιλαμβάνονται η χρονολόγηση και τα περιστατικά της γέννησης, ορισμένες λεπτομέρειες σχετικές με τη Σταύρωση, τα θαύματα, η Ανάσταση.

Οι περισσότεροι βιβλικοί μελετητές εκτιμούν ότι οι θεωρίες περί μη-ύπαρξης του Ιησού είναι ουσιαστικά αντικρουόμενες. Συγχρόνως, αρκετοί έχουν υιοθετήσει μια πιο μετριοπαθή, «αγνωστικιστική στάση», υποστηρίζοντας ότι χρειάζεται περισσότερη επιστημονική έρευνα και συζήτηση σχετικά με αυτό το ζήτημα.

Ερωτήματα ανακύπτουν καθώς είναι δύσκολο να επιβεβαιωθούν οι πληροφορίες για τη ζωή του Ιησού από αυθεντικά και αξιόπιστα ιστορικά έγγραφα. Eπίσης, οι ιστορικές διηγήσεις μεταβιβάζουν, εκτός από τις θεολογικές απόψεις, τις λογοτεχνικές και τις λαϊκές ιστορίες. Οι περισσότεροι μελετητές συμφωνούν ότι οι κύριες πηγές ιστορικών πληροφοριών είναι τα Συνοπτικά Ευαγγέλια. 

Στο πλαίσιο των πιθανολογήσεων, ο Ιησούς της Ναζαρέτ γεννήθηκε μεταξύ των ετών 7 και 2 π.Χ., στο τέλος της βασιλείας του Ηρώδη του Μεγάλου, και πέθανε το 30 με 36 μ.Χ., κατά τη διακυβέρνηση του Ηρώδη Αντίπα. Έζησε στη Γαλιλαία και την Ιουδαία, δεν σπούδασε ή κήρυξε αλλού και μιλούσε Αραμαϊκά, ίσως λίγα Εβραϊκά και Ελληνικά.

[[Ναζαρέτ#Το_μονοπάτι_του_Ναζωραίου|Το μονοπάτι του Ναζωραίου]] (Ναζαρέτ).

Η Ιστορικότητα του Ιησού είναι διαφορετική από τη σχετική μελέτη του ιστορικού Ιησού, η οποία αναφέρεται σε επιστημονικές ανακατασκευές της ζωής του Ιησού, βασισμένη κυρίως σε κριτική ανάλυση των ιερών κειμένων. Από τον 18ο αιώνα, οι μελετητές προσπάθησαν να αναδημιουργήσουν τη ζωή του ιστορικού Ιησού, αναπτύσσοντας ιστορικές κριτικές μεθόδους για την ανάλυση των διαθέσιμων δεδομένων.

Στοιχεία για την έρευνα της Ιστορικότητας του Ιησού αντλούνται τόσο από χριστιανικές πηγές, όπως η Καινή Διαθήκη, όσο και από εξωχριστιανικές αναφορές, όπως στα έργα του Ιουδαίου ιστορικού Ιώσηπου Φλάβιου και του Ρωμαίου ιστορικού Τακίτου. Οι Ιουδαϊκές πηγές συνήθως δεν αντλούν στοιχεία από τις Ρωμαΐκές, οπότε οι μεταξύ τους ομοιότητες και διαφορές, εφόσον δεν αμφισβητείται η αυθεντικότητά τους, χρησιμοποιούνται στη διαδικασία της πιστοποίησης και διασταύρωσης ώστε να εξαχθούν έγκυρα ιστορικά στοιχεία. Πέραν τούτων, αφηγήσεις για τον Ιησού υπάρχουν σε Απόκρυφα κείμενα που έχουν αποκλειστεί από την Αγία Γραφή.

Αναμφισβήτητα, η ανακάλυψη των Χειρογράφων της Νεκράς Θάλασσας ανατρέπει αρκετά συμπεράσματα για την ιστορία της εβραϊκής και της χριστιανικής θρησκείας. Τα ανευρεθέντα Χειρόγραφα περιλαμβάνουν κείμενα από τον 3ο αιώνα π.Χ. μέχρι τον 1ο μ.Χ. και δίνουν σημαντικές πληροφορίες για την ιστορική εποχή που γεννήθηκε ο Χριστιανισμός.

Η πρώτη περιοδεία του Ιησού εκτός [[Γαλιλαία|Γαλιλαίας]], σύμφωνα με την [[Καινή Διαθήκη]], έγινε στην περιοχή της [[Δεκάπολις|Δεκάπολης,]] στα [[Γάδαρα]] ή τα (τη) [[Γέρασα]]. Στον χάρτη απεικονίζονται με μαύρο χρώμα οι πόλεις που περιείχε, βάσει των περισσότερων ιστορικών αναφορών.

[[Αρχείο:545px-Levant 830-el.png|thumb|right|250 px|Η [[Ιουδαία]] είναι αρχαία γεωγραφική περιοχή του [[Λεβάντες]]. Χάρτης του νότιου Λεβάντες, περί το 830 π.Χ.





[[Αρχείο:First century palestine-es.svg|thumb|right|250 px|Η περιοχή της [[Ιουδαία (ρωμαϊκή επαρχία)|Ιουδαίας]] τον 1ο αιώνα.]]
[[Αρχείο:The Dead Sea and Surroundings EL.png|thumb|right|250 px|Η ευρύτερη περιοχή της [[Νεκρά θάλασσα|Νεκράς Θάλασσας]], όπου ήρθαν στο φως τα [[Χειρόγραφα της Νεκρής Θάλασσας|Χειρόγραφα]].]]
[[Αρχείο:Spas vsederzhitel sinay.jpg|thumb|right|250 px|"Ο [[Ο Χριστός Παντοκράτωρ (αγιογραφία του Σινά)|Χριστός Παντοκράτωρ]]", [[Εγκαυστική|εγκαυστική εικόνα]] σε φυσικό μέγεθος (84 cm ύψος x 45,5 cm πλάτος), α΄ μισό του [[6ος αιώνας|6ου αιώνα]], [[Ιερά Μονή Όρους Σινά|Ιερά Μονή Αγίας Αικατερίνης]] στο [[Όρος Σινάι|Όρος Σινά]].]]
[[Αρχείο:ChineseJesus.jpg|thumb|right|250 px|Ο Ιησούς με τον πλούσιο νέο ([[Κατά Μάρκον Ευαγγέλιον]] 10:17-30), κινεζική απεικόνιση, 1879, [[Πεκίνο]].]]
[[Αρχείο:Healing of a bleeding women Marcellinus-Peter-Catacomb.jpg|thumb|right|250 px|Ο Ιησούς θεραπεύει την αιμορροούσα γυναίκα ([[Κατά Ματθαίον Ευαγγέλιον|Κατά Ματθαίον Ευαγέλιο]] 9:20-22), τοιχογραφία στην [[Κατακόμβες της Ρώμης|Κατακόμβη]] Αγίου Πέτρου και Μαρκελλίνου, Α΄ [[Παλαιοχριστιανική περίοδος|Παλαιοχριστιανική]] Τέχνη (περ. 4 μ.Χ.), Ρώμη.]]
[[Αρχείο:Spas v silach from Vasilyevskiy chin (15th c., GTG).jpg|thumb|right|250 px|"Ο Κύριος εν δόξῃ", [[Αντρέι Ρουμπλιόφ]], 1408, [[Πινακοθήκη Τρετιακόφ]], [[Μόσχα]], [[Ρωσία]].]]
[[Αρχείο:Qumran.jpeg|thumb|right|250 px|Κουμράν, το σπήλαιο 4 (Q4) όπου βρέθηκε το 90% των Χειρογράφων.]]
[[Αρχείο:Deadseascrolls.jpg|thumb|right|250 px|Προθήκη με σπαράγματα, Εθνικό Αρχαιολογικό Μουσείο της [[Ιορδανία|Ιορδανίας]], [[Αμμάν]].]]